cyanic-selkie/wikianc huggingface dataset:
Filip Meirhaeghe
Filip Meirhaeghe (s. 5. maaliskuuta 1971 Gent) on belgialainen pyöräilijä. Hän kilpailee pääasiassa maastopyöräilyssä, mutta on osallistunut myös cyclo-cross- ja maantiekilpailuihin. Hän voitti olympiahopeaa maastopyöräilyssä vuoden 2000 kesäolympialaisissa Sydneyssä. Lisäksi hän on voittanut 4 mitalia maastopyöräilyn maailmanmestaruuskilpailuissa.
Doping
9. heinäkuuta 2004, Ateenan olympialaisten alla, Meirhaeghe myönsi käyttäneensä EPO-hormonia. Hän antoi positiivisen dopingnäytteen maailmancupin osakilpailussa Mont Saint Annessa, Kanadassa ja toisin kuin useimmat pyöräilijät, hän ei kiistänyt näytteen oikeellisuutta. Lehdistötilaisuudessa hän myönsi käyttäneensä EPOa, koska halusi voittaa kultaa olympialaisissa. Samalla hän ilmoitti lopettavaansa uransa. Meirhaeghe kirjoitti omaelämäkerrallisen kirjan Positief, jossa hän kuvaa elämäänsä urheilijana ja dopingin käyttöön johtaneita syitä.
Uran jatko
Meirhaeghe sai kilpailukiellon, joka päättyi 14. tammikuuta 2006. 1. tammikuuta 2006 hän ilmoitti jatkavansa kilpailemista ja allekirjoitti kolmivuotisen sopimuksen maantiepyöräilytalli Landbouwkrediet-Colnagon kanssa ja Versluys-Landbouwkrediet-Sportstech -tallin kanssa maastopyöräilyssä. Hän lopetti uransa 2009. Viimeisinä kilpailuvuosinaan hän ajoi Specializedin valmistamalla pyörällä.
Rotterdamin lentoasema
Rotterdamin lentoasema  on Alankomaiden kolmanneksi suurin lentoasema, joka sijaitsee Rotterdamin keskustassa 4,6 metriä meren pinnan alapuolella. Lentoasema valmistui vuonna 1956 ja sen kautta kulki 1 150 400 matkustajaa (2007). Lentoasemalla on käytössä yksi kiitotie.
Rotterdamin lentoasema on Euroopan alueellisten lentoyhtiöiden liiton jäsen ja edustettuna tämän johtokunnassa.
Aivojen valtimokehä
400px|thumb|Aivojen valtimokehä. A. carotis interna on [[sisempi kaulavaltimo, A. vertebralis on nikamavaltimo, A. basilaris on kallonpohjan valtimo, A. cerebri anterior, A. cerebri media ja A. cerebri posterior ovat aivovaltimot. Muut kohteet ovat aivorungon, pikkuaivojen ja yhdysvaltimoita.]] Aivojen valtimokehä eli Willisin valtimokehä muodostuu aivojen alapuolelle ja se tuo hapekasta verta aivoille. Aivojen valtimokehän muodostavat yhteisestä päänvaltimosta haarautuva sisempi päänvaltimo ja nikamavaltimosta haarautuva kallonpohjavaltimo. Aivojen valtimokehän monihaarainen rakenne varmistaa aivojen verensaannin, koska vaikka jokin verisuonista tukkeutuisikin, veri pystyy kulkemaan aivoille muita verisuonia pitkin.
Huostaanotto Suomessa
Huostaanotto on lastensuojelun toimenpide, jossa lapsi otetaan pois vanhemmiltaan tai muulta yksityiseltä huoltajaltaan yhteiskunnan hoidettavaksi.
Huostaanotto Suomessa
Lapsen huostaanottoon voidaan Suomen lastensuojelulain mukaan turvautua vain, jos kaikki seuraavat ehdot täyttyvät:
Huostaanotto voidaan toteuttaa joko kiireellisenä turvaamistoimenpiteenä, jolloin kyse on yleensä tilapäisestä huostaanotosta, tai varsinaisena huostaanottona, joka tarkoittaa yleensä lapsen pidempiaikaista sijoittamista kodin ulkopuolelle. Huostaanotto voi olla joko suostumukseen perustuva tai kunnan sosiaalilautakunta voi toteuttaa sen tahdonvastaisesti. Mikäli lapsen huoltaja tai 12 vuotta täyttänyt lapsi itse vastustaa huostaanottoa, päätös on vahvistettava hallinto-oikeudessa.
Huostaanotto päättyy viimeistään sinä päivänä, kun lapsi täyttää 18 vuotta. Tämän jälkeen nuori on oikeutettu jälkihuoltoon, kunnes hän täyttää 21 vuotta. Huostaanotto voidaan lakkauttaa aiemminkin, mikäli lakkauttamisen ei katsota olevan vastoin lapsen etua. Sosiaaliviranomaisilla ei kuitenkaan ole velvoitetta tutkia huostaanoton tarkoituksenmukaisuutta sen tapahduttua.
Huostaanottojen määrät Suomessa
Huostaanottojen määrä on kasvanut 2000-luvulla. Vuonna 2013 kodin ulkopuolelle oli sijoitettuna 18 022 lasta ja nuorta, joista 10 735 oli huostaanotettuna. Vuoden aikana kiireellisesti sijoitettiin 4 202 lasta. Vuosien 1995 ja 2010 välillä etenkin tahdonvastaiset huostaanotot ja kiireelliset sijoitukset lisääntyivät voimakkaasti: tahdonvastaiset huostaanotot yli kaksinkertaistuivat ja kiireelliset sijoitukset yli seitsemänkertaistuivat. Laitossijoitusten määrä on yli kaksinkertaistunut tällä aikavälillä. .
Huostaanotto-ongelmat Suomessa
Lastenhuollossa on havaittu olevan turhia asiakkaita. Suomessa huostaanottoja tapahtuu usein kyseenalaisin perustein ja lastensuojelussa on monissa kunnissa ammattitaidon puutetta. Poliitikoista ainakin Päivi Räsänen ja Päivi Lipponen ovat ottaneet kantaa huostaanottoihin liittyviin ongelmiin.
Hirvasvaara
Hirvasvaara on Sallan kunnan eteläosassa sijaitseva kylä. Matkaa Sallan kirkonkylältä on teitä pitkin noin 65 km ja linnuntietä noin 30 km. Asukkaita kylässä on alle 100. Kylän peruskoulun ala-aste lakkautettiin 2002, ja korvaavaksi peruskouluksi nousi Hautajärven ala-aste. Kylässä ei myöskään ole toiminnassa enää yhtään kauppaa.
Huostaanotto Suomessa
Huostaanotto-ongelmat Suomessa
Valtion tukea on arvosteltu perheiden tukemisen sijaan huostaanottoihin kannustavana. Vuonna 2014 tukijärjestelmää on harkittu muutettavan. Joissakin huostaanottotapauksissa lapsen psyykkinen vointi voi pikemminkin huonontua huostaanoton aikana, jolloin huostaanotto olisikin kyseenalainen toimenpide lapsen hyvinvoinnin kannalta. Vaikka huostaanoton tukitoimia lisättäisiin vastaavanlaisessa tilanteessa, saattaisivat ne pahentaa tilannetta entisestään.
Tam Lin
Tam Lin perustuu Robert Burnsin perinteiseen skottirunoon The Ballad of Tam Lin (noin 1792), jonka pohjalta William Spier laati elokuvan käsikirjoituksen. Elokuvan tuottajina olivat Alan Ladd Jr. ja Stanley Mann. Tam Lin kuvattiin työnimellä Games and Toys Technicolor-elokuvausmenetelmällä Skotlannin Scottish Bordersin Peeblesin kylässä ja Englannin Buckinghamshiren Iverissä Pinewood Studiosilla heinä-lokakuussa 1969. Elokuvan tuotantoyhtiöinä olivat Commonwealth United Entertainment ja Winkast Film Productions.
Tam Lin sai ensi-iltansa Isossa-Britanniassa joulukuussa 1970 ja Yhdysvalloissa syyskuussa 1972. Elokuvan levityksestä vastasi Yhdysvalloissa American International Pictures. Tam Lin on julkaistu VHS:nä, DVD:nä ja Blu-raynä. VHS-julkaisu julkaistiin vuonna 1998 ja DVD- ja Blu-ray-julkaisut vuonna 2013.
Ruusukapustahaikara
Ruusukapustahaikara (Platalea ajaja) on pinkki amerikkalainen iibislaji. Tunnetaan myös nimellä Ajaia ajaja.
Koko ja ulkonäkö
Linnun pituus on noin 81 cm ja siipien kärkiväli 127 cm. Kapustahaikaran kokoinen ja habituskin on sama, mutta väritys poikkeava. Vartalo ja siivet ovat vaaleanpunaiset, paikoin punaiset. Myös koivet ovat pinkit ja silmät punaiset. Kaula ja rinta ovat valkoiset. Pää on kalju ja väriltään vihertävä, soidinkaudella ruskehtava. Pitkä, kapustamainen nokka on harmaa. Nuorella linnulla on lähes valkoinen puku ja myös pää on valkohöyheninen. Lennossa kaula on eteen ojennettuna. Sukupuolet ovat saman näköiset.
Esiintyminen
Amerikkalainen laji, joka pesii monin paikoin yleisenä Etelä- ja Keski-Amerikassa, Meksikon länsirannikolla sekä Yhdysvaltojen kaakkoisrannikolla. Maailman populaation koko on 100 000–250 000 yksilöä.* Lajia ei ole tavattu Suomessa.
Elinympäristö
Monenlaiset kosteikot, kuten suot, mangrovemetsät, lammet ja matalat järvet. Kosteikkojen kuivattaminen ja metsästys höyhenten vuoksi ovat vähentäneet yksilömääriä.
Lisääntyminen
Yksiavioinen. 1 pesue vuodessa. Pesii pieninä yhdyskuntina, usein yhdessä muiden haikaroiden kanssa. Pesä voi olla puussa tai harvemmin maassa. Se on hyvin rakennettu oksista ja vuorattu kasveilla ja muilla kuivilla materiaaleilla. Koiras tuo rakennusaineet, joista naaras valitsee sopivat ja rakentaa pesän. Munia on 3, likaisen valkoisia ruskein täplin. Haudonta kestää 22–23 päivää, molemmat emot hautovat. Kummatkin puolisot myös hoitavat poikasia, jotka oppivat lentämään 5–6 viikon ikäisinä.
Ravinto
Kahlaa matalassa vedessä ja heiluttelee lusikkanokkaansa vedessä puolelta toiselle, pyydystäen kaloja, nilviäisiä, äyriäisiä ja muita pieniä vesieläimiä.
Vaahteraliigan kausi 1989
Vaahteraliigan kausi 1989 oli Vaahteraliigan kymmenes kausi. Liigan runkosarjassa kymmenen joukkuetta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.
Herraskosken kanava
Herraskosken kanava sijaitsee Virroilla ja yhdistää Vaskiveden ja Toisveden järvet. Reitti kanavalle kulkee etelästä Vaskiveden puolelta Keiturinsalmen kautta. Kanava muodostaa Näsijärven reitin yhdessä Muroleen kanavan kanssa. Kanava rakennettiin vuosina 1903–1907, ja se on pituudeltaan 825 metriä. Sulun pituus on 40 metriä, leveys 7,7 metriä ja syvyys 1,8 metriä. Kanavan ylittää kääntösilta (alikulkukorkeus 5,1 metriä) ja kiinteä maantiesilta (alikulkukorkeus 7,0 metriä). Se muutettiin automaattiseksi 1978. Kanavan sulkuportit ovat tyypiltään puiset salpausportit tyhjennys- ja täyttöluukuilla ja niiden koneistot ovat sähköhydrauliset. Sen sijaan kääntösillan koneisto on sähkömekaaninen.
Vaahteraliigan kausi 1989
Helsinki Roostersin neljän mestaruuden putki katkesi tähän kauteen kun joukkue jäi ensimmäistä kertaa historiansa aikana pudotuspelien ulkoupuolelle. Vaahteramaljassa helsinkiläinen Munkka Colts juhli ensimmäistä kertaa mestaruutta, kun se kukisti East City Giantsin niukasti 0–3.
Herraskosken kanava
Lähes alkuperäisessä asussaan säilyneen kanavan varrelle on istutettu pihtakuusirivistö sekä sembramäntyjä. Alueella on myös kanavanvartijan asuintalo, perinnekylä, Martti Kitusen erämuseo ja kanavamuseo.
Kanava on nykyisin pelkästään matkailukäytössä ja veneiden sulutus toimii itsepalveluperiaatteella. Kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy.
Vaahteraliigan kausi 1989
Sarjanousija Porvoon Butchers jäi runkosarjassa viimeiseksi ja putosi takaisin I-divisioonaan. Toinen nousija Vantaan TAFT voitti pronssia. Turku Trojans säilytti liigapaikkansa karsintaottelussa.
Pan-Amerikan kisat 2019
thumb|right|260px|Pan-Amerikan kisat 2019 Pan-Amerikan kisat 2019 kilpailtiin 26. heinäkuuta – 11. elokuuta 2019 Limassa, Perussa. Ne olivat järjestyksessään 18. Pan-Amerikan kisat. Kilpailuihin osallistui Panam Sportsin maat eli yhteensä 41 maata. Eri urheilulajeja oli 39, joissa käytiin yhteensä 419 kilpailutapahtumaa. Menestynein maa oli Yhdysvallat, joka voitti 120 kultamitalia ja yhteensä 293 mitalia.
Mitalitaulukko ja osallistuvat maat
Lähde:
Maat, jotka osallistuvat kisoihin, mutta eivät voittaneet mitalia
Kameruninparatiisimonarkki
Kameruninparatiisimonarkki (Terpsiphone batesi) on monarkkien heimoon kuuluva varpuslintu. Sitä pidetään joskus samana lajina ruosteparatiisimonarkin (Terpsiphone rufocinerea) kanssa.
Levinneisyys
Kameruninparatiisimonarkin alalajia batesi tavataan Etelä-Kamerunissa ja Gabonin itäosista Kongon demokraattisen tasavallan itäosiin ja alalajia bannermani Kongon tasavallassa, Kongon demokraattisen tasavallan lounaisosissa ja Pohjois-Angolassa.
Hei, kuka puhuu
Hei, kuka puhuu on vuonna 1989 kuvattu romanttinen komediaelokuva. Elokuvan pääosia esittävät John Travolta, Kirstie Alley, George Segal, Olympia Dukakis, Twink Caplan, Joy Boushel ja Abe Vigoda. Bruce Willis ääninäyttelee elokuvassa Mikeyta, jonka hahmoa puolestaan näyttelevät Jason Schaller ja Jacob Haines. Elokuvan on ohjannut Amy Heckerling. Elokuva tuotti maailmanlaajuisesti noin 297 miljoonaa, mikä teki elokuvasta John Travoltan menestyneimmän elokuvaroolin. Myöhemmin elokuva sai kaksi jatko-osaa Hei, kuka puhuu myös (1990) ja Hei, kuka puhuu nyt (1994).
Juoni
Nuori nainen (Alley) saa vauvan ja päättää etsiä sille isän. Biologinen sellainen (Segal) on aivan liian kiireinen ja muutkin tarjolla olevat vaihtoehdot kammottavat. Bruce Willisin äänellä puhuva vauva näyttää lopulta äidilleen, että ratkaisu (Travolta) on lähempänä kuin hän luulikaan.
Vastaanotto ja myöhempi arvostus
Helsingin Sanomien Pertti Avola sanoo elokuvaa herttaiseksi, joutuisaksi ja notkeaksi hömppäkomediaksi, joka onnistuu paikoin olemaan aidosti hauska. Video-oppaassa vuodelta 1994 Esko Rautakorpi sanoo elokuvaa sympaattiseksi komediaksi, jossa Williskin on hauska. Hän antaa sille neljä tähteä viidestä, mikä vastaa sanallista arviota ”erinomainen”.
Tehosekoitin (yhtye)
Tehosekoitin on vuonna 1991 Lahdessa perustettu rock-yhtye. Punk-vaikutteisella musiikilla aloittaneesta yhtyeestä onnistui muotoutua myöhemmin merkittävä suomirock-yhtye, jonka läpimurtohitti vuonna 1997 oli ”C'mon baby yeah”. Yhtyeen muita tunnettuja kappaleita ovat muun muassa ”Pyydä tähdet taivaalta”, ”Asfaltti polttaa”, ”Pillitä Elli pillitä”, ”Maailma on sun”, "Valonkantaja" sekä ”Hetken tie on kevyt”. Yhtyeen kappaleiden sanoitukset kertovat muun muassa rakkaudesta ja huolettomasta rockläheisestä elämäntyylistä. Vuonna 1998 "Varoittava esimerkki" albumin arvostelussa yhtyeen musiikillisiksi vaikuttumiksi kuvattiin niin "Stray Cats, kapakkapiano, glamrock, menneiden vuosien kauniit muistot kuin Rauli Badding Somerjokikin." Glam-tyyliin viittasi myös laulaja Grundströmin habitus, joka oli samankaltainen kuin glam rock-legenda Marc Bolanin. Grundström kirjoitti myöhemmin vuonna 2008 kirjan Marc Bolanista.
Monien muiden yhtyeiden tavoin Tehosekoitin aloitti uransa harjoittelemalla vaatimattomissa harjoitustiloissa. Kokoonpano vakiintui nopeasti seuraavaksi: Otto (laulu), Arska (kitara), Hanski (basso) ja Matti (rummut). Yhtyeen pitkäaikaisin ja kuuluisa bändikämppä sijaitsi Lahden Sopenkorvessa.
Yhtye sai vuosina 1992–1993 Suomen pienessä punk-skenessä kulttimainetta, mutta koska suuret levy-yhtiöt eivät tarjonneet Tehosekoittimelle levytyssopimusta, kitaristi Ari ”Arska” Tiainen perusti oman levy-yhtiön. Levy-yhtiön yhtyeitä olivat muun muassa Apulanta ja Punaiset Messiaat.
Tehosekoittimen ensimmäinen pitkäsoitto, popvaikutteinen Rock'n'Roll julkaistiin vuonna 1994. Yhtyeen kappaleet sävelsi valtaosin Matti Mikkola ja sanoituksista pääsääntöisesti vastasi Otto Grundström. Vasta vuonna 1997 julkaistu toinen levy, 1970-luvun rock-musiikkiin nojaava Köyhät syntiset toi yhtyeelle kaupallista menestystä. Albumin singlejulkaisu C´mon Baby Yeah nousi listaykköseksi.
Kevättalvella 2001 Ari Tiainen lopetti keikkailut Tehosekoittimessa ja siirtyi yhtyeen manageriksi. Näihin aikoihin hän siirtyi Levy-yhtiön toimitusjohtajan työhön.
Yhtye ilmoitti lopettavansa keikkailut vuonna 2004. Yhtye ilmoitti sen viimeiseksi esiintymiseksi jäävän Ankkarock-rockulkoilmamusiikkifestivaalit, jotka pidettiin Vantaalla tuon vuoden 1. elokuuta. Vuoden 2009 helmikuussa kuitenkin julkaistiin uutinen, jossa kerrottiin yhtyeen olemassa tekevän paluuta lavoille seuraavaksi kesäksi. Siinä luvattiin lisäksi, että yhtye tulisi tekemään kuusi keikkaa. Yhtye kertoi myöhemmin ettei ole tekemässä varsinaista comebackia vaan jäähyväiskiertueen. Yhtyeen vierailut ylsivät aina Oulun korkeudelle, jossa pidettiin ulkoilmakonsertti 15. elokuuta 2009 Suomi-ilmiö-festivaalissa. Tämän jälkeen yhtye on soittanut ainakin Otto Grundströmin 40-vuotisjuhlissa 5. marraskuuta 2016.
Yhtye ilmoitti syyskuussa 2019 palaavansa jälleen ja tekevänsä useita festivaalikeikkoja Suomessa kesällä 2020. Festivaalikeikat kuitenkin siirtyivät koronaviruksen vuoksi vuoteen 2022. Yhtye esiintyi autenttisella aktiivivuosien kokoonpanollaan: Otto Grundström, laulu, Matti Mikkola, kitara, Hannu Kilkki, basso, Tero Sundell, rummut, Juha Kuoppala, koskettimet.
Vuonna 2021 yhtye esiintyi Yleisradion SuomiLOVE-ohjelman jaksossa 4/5 ja esitti kappaleen Maailma on sun.
Drobeta-Turnu Severin
Drobeta-Turnu Severin, lyhyesti vain Severin, on kaupunki Romaniassa, Tonavan vasemmalla rannalla. Vuonna 2003 siellä oli 104 557 asukasta, vuonna 2011 enää 86 475. Drobeta-Turnu Severin on Mehedințin piirikunnan pääkaupunki.
Göttingen
Göttingen on Saksassa Ala-Saksin osavaltiossa sijaitseva kaupunki. Vuoden 2011 väestönlaskennassa siellä oli 115 843 asukasta, Se on osavaltionsa viidenneksi suurin kaupunki. Pinta-alaltaan Göttingen on 117,2 neliökilometrin suuruinen. Väestötiheys kaupungissa on 1 040 asukasta neliökilometriä kohti. Kaupungin läpi virtaa Leine-joki.
Göttingenin tienoilla on ollut kylä nimeltä Gutingi, joka on mainittu teksteissä ensimmäisen kerran vuonna 953. Kaupunki perustettiin noin 1150–1200 kylän luoteispuolelle, ja omaksui kylän nimen. Varakas kaupunki kuului Keskiajalla Hansaliittoon. Se kääntyi protestanttiseksi 1531 ja kärsi seuraavien parinsadan vuoden ajan uskonsodista.
Drobeta-Turnu Severin
Drobeta-Turnu Severinin nähtävyyksiin kuuluu Rooman valtakunnan aikaisen Trajanuksen sillan sekä sen puolustukseksi rakennetun sotilasleirin rauniot. Tonavan kuuluisa Rautaportti Serbian rajalla ei sekään ole kaukana.
Göttingen
Göttingenissä on vuonna 1737 perustettu Georg-Augustin yliopisto.
Göttingenissä vuoden lämpimin kuukausi on elokuu, jolloin keskimääräinen ylin lämpötila on 23,2 °C, mutta heinäkuu on lähes yhtä lämmin. Keskimääräinen alin lämpötila on tammi- ja helmikuussa –1,5 °C ja joulukuussa nollan vaiheilla.
Aiheesta muualla
thumb|250px|left|Göttingenin vanha kaupungintalo.
Susan Nathan
Susan Nathan on Englannissa syntynyt juutalainen kirjailija, joka muutti Israeliin 1990-luvun lopussa, mutta pettyi Israelin apartheidin kaltaisena pitämäänsä hallintoon. Hän muutti tämän jälkeen Israelin arabien pariin Tamran arabikaupunkiin. Nathan on kirjoittanut kirjan ja lehtiartikkeleita, joissa hän on käsitellyt Israelin yhteiskuntaa ja politiikkaa tarkkanäköisesti ja kriittisesti.
Hän on antisionisti, jonka tunnetuin teos on Toinen Israel (Otava, 2005).
HMS Romola (J449)
HMS Romola (viirinumerot J449 ja M449) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Valmistus
Alus tilattiin Torontosta Collingwood Shipyardsilta, missä köli laskettiin 16. maaliskuuta 1944. Se laskettiin vesille 19. toukokuuta ja valmistui 3. toukokuuta 1945.
Palvelus
Alus romutettiin 1957 Plymouthissa.
Power Macintosh 9500
Power Macintosh 9500 on Applen 1. toukokuuta 1995 julkaisema tietokone. Euroopassa laitetta myytiin nimellä Power Macintosh 9150. 9500 oli ensimmäinen Macintosh, jonka suoritin sijaitsi tytärlevyllä, tehden suorittimen päivittämisestä vaivattoman toimenpiteen. Laitteessa oli myös kuusi PCI-liitäntää, tytärlevyn ja monipuolisten liitäntöjen takia 9500 oli eräitä parhaiten laajennettavissa olevia Power Macintosheja. Power Macintosh 9500 mallien tuotanto lakkautettiin 17. helmikuuta 1997 Power Macintosh 9600 ottaessa sen paikan Macintoshien suorituskykyisimmässä luokassa.
Tiiki
Ravinto
Tiiki syö pääasiassa hyönteisiä, hedelmiä ja mettä.
Lisääntyminen
Tiiki tekee kuppimaisen pesän pensaaseen tai puunkoloon.
Hongqi
Hongqi, kiinaksi 红旗, suomeksi Punalippu, valmistaa edustusautoja Changchunissa, Pohjois-Kiinassa. Kiinan kielen sana hóng tarkoittaa punaista ja qí lippua. Hongqi kuuluu kiinalaiseen FAW-konserniin. Ensimmäinen Hongqi julkistettiin 1958 ja se on Kiinan vanhin automerkki.
Alkuperäistä Hongqia valmistettiin vuoteen vain korkea-arvoisille virkamiehille. Kyseistä mallia valmistettiin vuoteen 1980. Brändi herätettiin henkiin 1990-luvulla.
Ensimmäinen sukupolvi
pienoiskuva|Hongqi CA 770 Ensimmäinen Hongqi, CA72 esiteltiin 1. elokuuta 1958. Avoautomalli oli valmis syyskuussa.
Samantyyppistä autoa, Hongqi CA770 -autoa valmistettiin vuosina 1963-1980. Auto oli matkustamotiloiltaan ylellinen ja maan johtavien poliitikkojen käyttämä. Myös Pekingissä olevat ulkomaiden suurlähetystöt käyttivät Hongqi-autoja.
Tekniikan Maailma 3/1976 kirjoitti Hongqi CA 770 -autosta, jota esiteltiin Kölnin messuilla. Kyse oli auton ensiesittelystä Kiinan ulkopuolella. Auto on mitoiltaan todella iso, pituus 598 cm, leveys 199 cm ja korkeus 164 cm. Omapainoakin on 2730 kiloa, kokonaispaino 3300 kiloa.
Takana on iso jalkatila ja ilmastointilaite. Takaistuimia säädettiin sähköllä ja takaikkunoissa oli sähkönostimet. Kuljettajan istuinta ei voinut säätää ja se oli toimittajan mielestä liian pehmeä. Matkustamo voitiin erottaa etuistuintiloista sähköllä toimivalla väliseinällä.
Toinen sukupolvi
Vuosien 1995 ja 2006 välillä FAW valmisti ulkomaalaisia autoja Hongqi-nimellä. Nämä autot pohjautuivat Audi 100- ja Lincoln Town Car-malleihin. Audi 100:n pohjautui CA7200 sekä CA7220 ja Lincoln Town Cariin CA7460.
Kolmas sukupolvi
FAW aloitti Toyota Crowniin pohjautuvan HQ3-mallin myynnin 2006. Yritys teki hieman voittoa uudella mallillaan. Ensimmäisenä vuotena myytiin hieman alle 500 kappaletta. Toisella myyntivuodella Hongqi yritti myydä noin 1 400 kappaletta HQ3-autoa. 788 HQ3:a luovutettiin asiakkaille 2008.
Automallin nimi on Shengshi joka tarkoittaa menestyksen päiviä.
Neljäs sukupolvi
Nelännen sukupolven Hongqi (H7) tuli markkinoille 2013. Tätä autoa oli tarkoitus valmistaa noin 30 000 kappaletta mutta ensimmäisen myyntivuoden jälkeen vain 5 000 autoa oli valmistunut. Sitä kutsutaan ministeritasoisten virkamiesten viralliseksi autoksi. H7 rinnalla valmistetaan myös paljon kalliimpaa L5-mallia.
Kansan vapautusarmeija osti noin 1 000 H7-autoa 2014.
Astragaali
pienoiskuva|Piirros astragaalista. Astragaali (, ’luunikama’) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa kapea, poikkileikkaukseltaan puolipyöreä lista, joka erottaa kapiteelin eli pylväänpään pylvään varresta ja joskus myös varren baasista eli jalustasta. Astragaaleja käytettiin erityisesti korinttilaisessa pylväsjärjestelmässä, jossa sellainen sijaitsi pylväässä heti kalathoksen alapuolella.
Verran
Verran on Norjan kunta Pohjois-Trøndelagin läänissä. Sen rajanaapureita ovat pohjoisessa Steinkjer ja Namdalseid, etelässä Inderøy, Leksvik ja Rissa ja lännessä Åfjord.
Kunnan hallintokeskus on Malmin taajamassa (1 241 as., 2006). Toinen tärkeä taajama on Follafoss (471 as., 2006).
Kirkonkylän koulu
Kirkonkylän koulu voi tarkoittaa seuraavia oppilaitoksia:
Astrahanin kuvernementti
thumb|175px|Kuvernementin kartta Astrahanin eli Astrakaanin kuvernementti (myös lääni, ) oli hallintoalue Venäjällä vuosina 1717–1928. 1900-luvun alussa sen pinta-ala oli 202 380 neliökilometriä. Asukkaita oli 1 003 500 henkeä (vuonna 1897). Kuvernementin hallinnollinen keskus oli Astrahanin kaupunki.
Astrahanin kuvernementti muodostettiin vuonna 1717 osista Kazanin ja Nižni Novgorodin kuvernementtejä. Vuonna 1719 siihen liitettiin Simbirskin kihlakunta ja vuonna 1739 Saratov. Kuvernementti lakkautettiin ja liitettiin Kaukasian käskynhaltijakuntaan vuonna 1785. Käskynhaltijakunta nimettiin vuonna 1796 uudelleen Astrahanin kuvernementiksi. Vuonna 1802 siitä erotettiin Kaukasian kuvernementti.
1900-luvun alussa Astrahanin kuvernementtiin kuului viisi kihlakuntaa, joiden keskuspaikkoina toimivat Astrahan, Jenotajevsk, Krasnyi Jar, Tsarjov ja Tšornyi Jar. Lisäksi se käsitti Kalmukkien ja Kirgiisien arot. Vuoden 1897 väestönlaskennan mukaan asukkaista 40,8 % oli venäläisiä, 25,0 % kazakkeja, 13,8 % kalmukkeja, 13,3 % ukrainalaisia ja 5,3 % tataareja. Tärkeimpiä elinkeinoja olivat karjanhoito, puutarhanhoito ja maanviljely, kalastus, suolan tuotanto ja laivaliikenne.
Vampire Weekend
Vampire Weekend on yhdysvaltalainen vuonna 2006 perustettu indie rock -yhtye.
Taustaa
Vampire Weekendin nimi juontaa laulaja Ezra Koenigin samannimisestä harrastelijafilmistä. Yhtye on saanut vaikutteita sekä afrikkalaisesta pop-musiikista että länsimaisesta klassisesta musiikista, ja he ovat käyttäneet tyylistään nimitystä "Upper West Side Soweto". Yhtyeen kappaleista esimerkiksi "Cape Cod Kwassa Kwassa" ja "Oxford Comma" viittaavat kongolaiseen soukous-musiikkiin.
Yhtyeen jäsenet tapasivat opiskellessaan Columbian yliopistossa. Valmistuttuaan he julkaisivat itse tuottaman albuminsa, kun kävivät vielä kokopäivätyössä. Laulaja Ezra Koenig ja rumpali Chris Tomson tekivät yhteistyötä ensimmäisen kerran komedia-rap-yhtyeessä "L'Homme Run". Yhtyeen managerina toimii Ian Montone, joka toimi myös The White Stripesin managerina. Yhtyeellä on sopimus XL Recordingsin kanssa, jonka yhtye halusi levy-yhtiökseen jo ennen kuin yksikään levy-yhtiö oli ottanut heihin yhteyttä.
Yhtye sai paljon huomiota monissa blogeissa kuten Stereogumissa. Vuonna 2007 Rolling Stone listasi Vampire Weekendin "Cape Cod Kwassa Kwassa" -kappaleen vuoden 67. parhaaksi. Marraskuussa 2007 yhtye kiersi Isossa-Britanniassa The Shinsin kanssa. Spin-lehti nimesi yhtyeen "Vuoden parhaaksi uudeksi bändiksi" maaliskuussa 2008.
Vampire Weekendin nimeä kantava debyyttialbumi ilmestyi 29. tammikuuta 2008. Yhtyeen toinen albumi "Contra" ilmestyy Englannissa 11. tammikuuta ja USA:ssa 12. tammikuuta.
Teemu Ramstedt
Teemu Oskari Göran Ramstedt (s. 9. joulukuuta 1987 Helsinki) on suomalainen uransa päättänyt jääkiekkoilija, joka pelasi viimeisellä kaudellaan Mestis-joukkue Kiekko-Espoossa. Hän oli pelipaikaltaan keskushyökkääjä.
Uran alku
300px|thumb|right|Teemu Ramstedt kasvattajaseuransa [[HIFK Hockey|Helsingin IFK:n paidassa Mestarien liigan ottelussa HC Davosia vastaan lokakuussa 2015. Vasemmalla kiekosta taistelemassa Sven Ryser.]] Ramstedt aloitti jääkiekon kuusivuotiaana. Hän pelasi juniorivuotensa Tikkurilan Jää-Veikoissa sekä Helsingin IFK:ssa, jossa Ramstedt voitti joukkueensa sisäisen piste- ja maalipörssin C-juniorikaudellaan 2002–2003, B-juniorikaudellaan 2003–2004 sekä maalipörssin toisella B-juniorikaudellaan 2004–2005. Hän voitti B-nuorten Suomenmestaruuden vuonna 2005 ja SM-hopeaa vuonna 2004 sekä C-nuorten Suomenmestaruuden vuonna 2003.
Kaudella 2005–2006 Ramstedt voitti tehoilla 19+30=49 koko A-nuorten SM-liigan runkosarjan pistepörssin. Hän pelasi samalla kaudella myös ensimmäiset miesten pelinsä. Ramstedt pelasi kuusi Mestis-ottelua alle 20-vuotiaiden maajoukkueessa sekä yhden SM-liigaottelun HIFK:ssa.
A-nuorten pistepörssin voitosta huolimatta HIFK ei tarjonnut Ramstedtille liigasopimusta, joten hän teki 2+1-vuotisen sopimuksen Turun Palloseuran kanssa huhtikuussa 2006. Kausi 2006–2007 oli Ramstedtin tulokaskausi SM-liigassa. Hän pelasi 36 runkosarja- ja yhden playoff-ottelun ilman tehopisteitä. Lähes puolet Ramstedtin kaudesta kului vielä TPS:n A-nuorissa, jossa hän pelasi 29 runkosarjaottelua tehopistein 14+22=36. Hän vahvisti joukkuetta myös kevään 2007 pudotuspeleissä, joissa Ramstedt oli tehoilla 4+3=7 TPS:n paras maalintekijä sekä paras pistemies Tommi Laineen kanssa. Hän pelasi kauden aikana myös yhteensä kuusi Mestis-ottelua alle 20-vuotiaiden maajoukkueessa sekä Forssan Palloseurassa, jossa Ramstedt kävi lainalla joulukuussa 2006.
Kaudella 2007–2008 Ramstedt pelasi TPS:ssä 38 runkosarjaottelua tehopistein 3+3=6. Lähinnä nelosketjussa pelannut Ramstedt teki liigauransa avausmaalin 30. lokakuuta 2007 Hämeenlinnan Pallokerhoa vastaan. Siirtorajan kynnyksellä tammikuussa 2008 TPS lainasi hänet loppukaudeksi Mestis-joukkue KooKoohon, jonka kausi päättyi neljänteen sijaan joukkueen hävittyä pronssiottelun Mikkelin Jukureille vieraissa 1–0.
Paluu HIFK:hon ja läpimurto SM-liigassa
Toukokuussa 2008 Ramstedt teki paluun HIFK:hon suoralla kahden vuoden sopimuksella. Kausi 2008–2009 oli Ramstedtille ensimmäinen kokonainen SM-liigassa ja se toi hänelle 56 runkosarjaottelussa tehot 12+11=23. Kaudella 2009–2010 Jerry Ahtolan ja Mikael Granlundin kanssa tehokkaan ketjun muodostanut Ramstedt teki lopullisen läpimurtonsa ja teki runkosarjassa tehot 10+33=43, joilla hän oli HIFK:n paras syöttäjä ja toiseksi paras pistemies Kim Hirschovitsin jälkeen.
Ramstedt voitti tehoilla 3+7=10 HIFK:n sisäisen pistepörssin European Trophy -turnauksessa syksyllä 2010. Kaudella 2010–2011 Ramstedt teki runkosarjassa 32 pistettä, mutta loppukauden ailahtelevien pelisuoritusten takia hänen peliaika runkosarjan lopulla jäi vähäiseksi ja kevään 2011 pudotuspeleissä Ramstedt jäi kokoonpanon ulkopuolelle. Hän pelasi kuitenkin yhden ottelun puolivälierissä Mikael Granlundin ollessa sivussa. Ramstedt voitti kauden päätteeksi Suomenmestaruuden.
Kaudeksi 2011–2012 Ramstedt siirtyi kaksivuotisella sopimuksella Espoo Bluesiin. Hän oli tehnyt 33 runkosarjaottelussa tehot 4+14=18, joilla Ramstedt oli joukkueen paras pistemies, kunnes hän joutui tammikuussa 2012 käsivamman takia sivuun kahdeksi kuukaudeksi. Ramstedt pelasi kuntouduttuaan vielä kolme runkosarjaottelua ja 16 pudotuspeliä tehoilla 2+3=5.
Kauden 2012–2013 avausottelussa, 13. syyskuuta 2012 vieraissa Pelicansia vastaan Ramstedt teki liigauransa ensimmäisen kypärätempun. Hän teki ottelussa kolmen maalin lisäksi myös yhden syöttöpisteen. Ottelussa samoihin tehoihin ylsi myös Pelicansin Radek Smoleňák. SM-liigassa samassa ottelussa kaksi pelaajaa iski hattutempun edellisen kerran 21. lokakuuta 2009. Ramstedt muodosti alkukaudella Teemu Rinkisen ja Niko Niemisen kanssa tehokkaan "TNT-ketjun". Ramstedt valittiin SM-liigan kuukauden pelaajaksi syyskuussa vuonna 2012.
Siirtyminen ulkomaille ja paluu HIFK:hon
Kaudella 2014–2015 Ramstedt oli HIFK:n toiseksi paras pistemies Tomáš Záborskýn jälkeen. Hän jakoi myös kolmella osumallaan SM-liigan alivoimamaalipörssin voiton Kärppien Joonas Kemppaisen ja Tapparan Jarkko Malisen kanssa. Kevään 2015 pudotuspeleissä Ramstedt oli joukkueen paras pistemies ja syöttäjä tehoilla 2+7=9. Hän oli HIFK:n paras syöttäjä myös Mestarien liigassa seitsemällä syötöllään ja voitti myös joukkueen sisäisen tehotilaston lukemalla +9. Kaudella 2015–2016 Ramstedt voitti koko SM-liigan syöttöpörssin ja sijoittui pistepörssissä kolmanneksi tehoilla 8+44=52, joilla hän voitti myös HIFK:n sisäisen pistepörssin. Ramstedt voitti myös kevään 2016 pudotuspelien pistepörssin ja jakoi syöttöpörssin voiton joukkuetoverinsa Joonas Raskin kanssa tehoilla 5+13=18. Hänen tehopistemääränsä oli HIFK:n seurahistorian yhden kauden pudotuspelien ennätys, jota pitivät hallussaan yhden pisteen vähemmän tehneet Matti Hagman (1983) ja Jan Čaloun (1998). Ramstedt voitti kauden päätteeksi SM-hopeaa. Hänet valittiin SM-liigan tähdistökentälliseen.
Paluu KHL:ään ja siirtyminen Amur Habarovksiin
Ramstedt siirtyi kaudeksi 2016–2017 vuoden mittaisella sopimuksella KHL-joukkue Amur Habarovskiin. Tehot 7+18=25 riittivät hänelle joukkueen sisäisen pistepörssin toiseen sijaan Tomáš Zohornan jälkeen, mutta Amurin valmennusjohto kuitenkin jätti Ramstedtin runkosarjan viimeisillä kierroksilla kokoonpanon ulkopuolelle. Amur ei selviytynyt pudotuspeleihin. Ramstedt etsi kauden jälkeen pitkään uutta seuraa ulkomailta, kunnes hän teki elokuussa 2017 kauden 2017–2018 kattavan sopimuksen KHL:n slovakialaisjoukkue HC Slovan Bratislavan kanssa. Ramstedt ei kuitenkaan sopeutunut joukkueeseen ja pelasi siellä vain kaksi ottelua, kunnes hänen sopimuksensa purettiin yhteisymmärryksessä syyskuussa.
Jääpallokenttien kautta Lukkoon
20. marraskuuta 2017 Ramstedtin uutisoitiin palaavan hänen junioriajan lajinsa, jääpallon pariin. Ramstedt pelasi kaksi Bandyliigan ottelua Helsingin IFK:ssa Lappeenrannan Veiterää ja paikallisvastustaja Botniaa vastaan. Botniaa vastaan Ramstedt onnistui myös maalinteossa. Seuraavalla viikolla hän palasi jääkiekkokaukaloihin ja Ramstedtin vahvistettiin siirtyvän loppukauden sopimuksella Rauman Lukon riveihin.
Välivuosi 2018–2019
Ramstedt oli kauden 2017–2018 pitkään ilman sopimusta. Keväällä 2018 Kiekkoareena -sivusto kertoi hänen etsivän seuraa ensisijaisesti ulkomailta. Ramstedt herätti syksyn mittaan kiinnostusta mm. SHL-joukkue Rögle BK:ssa. Myös perheenlisäys kuitenkin pitkitti hänen neuvottelujaan. Tammikuun 2019 lopulla Ramstedt kirjoitti kotisivuillaan pitävänsä kauden 2018–2019 jääkiekosta, sillä hän kertoi kirjoituksessaan esikoislapsensa kasvuhäiriöstä kohdussa ja tämän syntymisestä sektiolla vuoden 2019 puolella. Ramstedt kertoi jäävänsä loppukaudeksi lapsensa tueksi kotiin, mutta suunnittevansa paluuta kaukaloihin henkilökohtaisen valmentajan kanssa seuraavaksi kaudeksi.
Paluu kaukaloon
Toukokuun 2019 lopulla Ramstedt ilmoitti paluustaan kaukaloihin ja hän teki vuoden mittaisen sopimuksen Saimaan Pallon kanssa. Ramstedt nimettiin kaudeksi 2019–2020 joukkueen varakapteeniksi. Hän johti tehoilla 4+27=31 SaiPan sisäistä syöttöpörssiä ja oli sisäisessä pistepörssissä toisena Tomáš Záborskýn jälkeen, kunnes helmikuussa 2020 seura lähetti Ramstedtin katsomoon. Juuri ennen tätä hänen epäiltiin vuotaneen pelaajia eri kategorioihin arvottaneen kyselyn medialle. Iltalehden saamien tietojen mukaan SaiPan päävalmentaja Tero Lehterä oli kauden aikana jakanut pelaajille paperilaput, joihin jokaisen pelaajan piti kategorisoida joukkueen muut pelaajat heidän antamansa panoksen mukaan. Kapteenistoon kuuluneet Ramstedt ja John Persson kuitenkin keräsivät laput takaisin ja repivät ne. Ramstedt ei pelannut kohun jälkeen enää SaiPassa. Hän kuitenkin myöhemmin myönsi kärsineensä pienistä vammoista ja oli pelaamatta valmennuksen tahdosta. Samalla Ramstedt kielsi vastanneensa medialle heidän kohusta saamiinsa tietoihin, mutta hän kuitenkin korjasi Iltalehdelle repineensä itse laput pelireissusta poissa olleen Ville Kohon sijaan. Siirtotakarajalla Ramstedt siirtyi hieman yllättäen loppukauden kattavalla sopimuksella Suomi-sarjajoukkue Kiekko-Espooseen, jota valmentaa aiemmin hänen joukkuetoverinaan HIFK:ssa pelannut Kim Hirschovits.
Maaliskuussa 2021 Ramstedt palasi edelliskauden päätteeksi Mestikseen nostettuun Kiekko-Espooseen loppukauden 2020–2021 kattavalla sopimuksella oltuaan alkukauden ilman sopimusta. Hänen kautensa päättyi kuitenkin runkosarjaan, sillä Ramstedt oli puolivälieriin päättyneistä pudotuspeleistä sivussa kuumeilun vuoksi.
Maajoukkueura
Ramstedt pelasi alle 18-vuotiaiden MM-kilpailuissa vuonna 2005, jolloin hän oli Jonas Enlundin kanssa tehoilla 1+3=4 Suomen toiseksi paras pistemies Mikko Lehtosen jälkeen. Ramstedt voitti myös joukkueen sisäisen tehotilaston lukemalla +3. Hänet valittiin Yhdysvaltoja vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös World U-17 Hockey Challengessa vuonna 2004.
Suomen A-maajoukkueessa Ramstedt on pelannut yhteensä 14 ottelua tehopistein 1+3=4. Hän teki A-maajoukkuedebyyttinsä vuoden 2012 Karjala-turnauksen avausottelussa 7. marraskuuta Helsingin Hartwall Areenalla Venäjää vastaan. Ramstedt merkittiin heti Suomen ykkössentteriksi laidoilleen Niklas Hagman ja Juha-Pekka Haataja. Ensimmäisen A-maajoukkuemaalinsa hän teki Channel One Cupin 13. joulukuuta 2012 Hartwall Areenalla pelatussa avausottelussa Tšekkiä vastaan.
Pelityyli
Jääkiekkolehti on luonnehtinut Ramstedtia klassiseksi sentteriksi. Elite Prospects -sivuston Ulf Anderssonin mukaan hän on luova sentteri, jolla on hyvät hyökkäyspään vaistot ja kiekolliset taidot. Ramstedt pelaa myös kohtalaisen hyvin fyysistä peliä, mutta hän ei ole kuitenkaan kovin nopea jaloistaan.
Muuta
Ramstedtilla diagnosoitiin Colitis ulcerosa eli haavainen paksusuolentulehdus vuonna 2014. Ramstedt perusti IBD Cycling ry-nimisen pyöräilyseuran maaliskuussa 2015. Seuran tarkoituksena on levittää sanomaa tulehduksellisista suolistosairauksista. Tämän myötä Suomen urheilugaala valitsi Ramstedtin vuoden 2015 Esikuva -ehdokkaaksi. Palkinnon voitti kuitenkin pikaluistelija Mika Poutala. Ramstedt on myös absolutisti ja pescovegetaristi.
Ramstedtilla on kaksi lasta, poika ja tyttö. Hänen isoveljensä on entinen voimanostaja Jori Ramstedt. Teemu Ramstedt harrasti lapsena jääkiekon ohella jääpalloa Helsingin IFK:ssa C-juniori-ikäiseksi saakka ja ennätti voittaa Suomenmestaruudet E- ja C-junioreissa. Hän valmistui ylioppilaaksi Mäkelänrinteen lukiosta.
Teemu Ramstedt valittiin Suomen jääkiekkoilijoiden yhdistyksen varapuheenjohtaksi kesäkuussa 2015. Lokakuussa 2020 hänet valittiin yhdistyksen ylimääräisessä vuosikokouksessa yhdistyksen puheenjohtajaksi.
Kirkonkylän ala-aste
Kirkonkylän ala-aste voi tarkoittaa seuraavia oppilaitoksia:
Racquets
thumb|right|230px|Racquets-pelaajia noin vuodelta 1902 Racquets on sisällä pelattava mailapeli. Pelin tarkoituksena on lyödä pientä palloa puisilla mailoilla 9,1 metriä korkeaan seinään. Pelikentän koko on 9,1 x 18,3 metriä. Racquetsia pelataan erityisesti englanninkielisissä maissa, kuten Isossa-Britanniassa, Irlannissa, Yhdysvalloissa ja Kanadassa. Peliä on pelattu 1700-luvulta lähtien, jolloin peliä pelattiin lyömällä palloa vankilan muuriin. Verrattuna squashiin racquetsissa käytetään hieman erilaista mailaa ja racquetsin pallo on suurempi ja kimmoisampi. Samoin racquetissa on mahdollista saada piste vain syöttäessä. Racquets on ollut kertaalleen mukana olympialaisissa, kun se oli mukana Lontoossa 1908. Voittaja oli Ison-Britannian Evan Noel.
Afrikanparatiisimonarkki
Afrikanparatiisimonarkki (Terpsiphone viridis) on monarkkien heimoon kuuluva varpuslintu.
Levinneisyys
Afrikanparatiisimonarkkia tavataan laajalla alueella Saharan eteläpuolisessa Afrikassa sekä Arabian niemimaalla. Lajin kannankehitys on vakaa, ja se on luokiteltu elinvoimaiseksi.
Erkki Ruotsalo
Erkki Ruotsalo (14. heinäkuuta 1895 Oulu – 19. tammikuuta 1972) oli Suomen puolustusvoimien eversti ja sodanaikainen jalkaväkirykmentin komentaja. Hänen veljensä oli everstiluutnantti Lauri Ruotsalo.
Hänet ylennettiin upseeriksi 19.9.1914. Ruotsalo osallistui vapaussotaan tykistön eri tehtävissä ja suoritti sodan jälkeen tykistökoulun 1. kurssin sekä Sotakorkeakoulun 1. yleisen kurssin 1924–1926. Hän palveli 1918–1924 KTR 3:ssa, Jääkäriprikaatissa 1926–1930, yleisesikunnassa toimistopäällikkönä 1930–1932, Keski-Suomen rykmentin komentajan apulaisena 1932–1933 sekä vuodesta 1933 Käkisalmen jääkäripataljoonan komentajan sijaisena.
Talvisodassa hän komensi Kuhmon seudulla Erillinen pataljoona 12:a. Välirauhan aikana hän oli Pohjois-Savon suojeluskuntapiirin päällikkönä. Jatkosodan alettua hän komensi oman suojeluskuntapiirinsä perustamaa Jalkaväkirykmentti 30:ä, joka lokakuuhun mennessä eteni Syvärille. Hän toimi tehtävässä kesään 1942, jolloin hänet sairastuttuaan siirrettiin kotijoukkoihin pois rintamatehtävistä. Hänet oli 13.4.1942 ylennetty everstiksi.
Gutta
Gutta voi viitata seuraaviin:
Bringer of Blood
Bringer of Blood on Six Feet Underin viides albumi vuodelta 2003.
Kappalelista
Bonuskappaleet
Luettelo pikkuplaneetoista: 180001–181000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 180001:stä ja päättyen 181000:een. Kokonaisen luettelon löytää katsomalla Luettelo pikkuplaneetoista.
Porfiri Voinaralski
thumb|175px|Porfiri Voinaralski. Porfiri Ivanovitš Voinaralski (, 27. elokuuta (J: 15. elokuuta) 1844 Penzan läänin Linovkan kylä – 29. heinäkuuta (J: 17. heinäkuuta) 1898 Harkovan läänin Kupjansk) oli venäläinen vallankumouksellinen narodnikki.
Porfiri Voinaralski oli tilanomistajan ja ruhtinattaren avioton lapsi. Hän opiskeli Penzan kymnaasissa sekä Moskovan yliopistossa, josta hänet vuonna 1861 erotettiin opiskelijalevottumuuksiin osallistumisen takia ja karkotettiin Glazoviin. Myöhemmin hänet lähetettiin Ust-Sysolskiin, Jarenskiin, Velskiin, Pinegaan ja lopulta Mezeniin, josta hänen vuonna 1868 sallittiin palata äitinsä maatilalle Penzan lääniin.
Vuosina 1873–1874 Voinaralski toimi yhtenä narodnikkien maaseudulla suorittaman vallankumouksellisen propagandakampanjan (ns. hoždenije v narod) johtajista. Helmikuussa 1874 hän siirtyi Moskovaan, jossa hän perusti propagandatyön keskuksina toimineita verstaita ja rahoitti Ippolit Myškinin kirjapainoa. Keväällä 1874 hän lähetti Johannes Pelkosen Saratoviin johtamaan suutarinverstasta, joka toimi vallankumouksellisen propagandan keskuksena Volgan alueella.
Voinaralski toimi eri puolilla Venäjää, kunnes hänet heinäkuussa 1874 pidätettiin Samarassa. Hän oli vangittuna Pietari-Paavalin linnoituksessa ja Špalernajan tutkintavankilassa. Ns. 193:n oikeudenkäynnissä tammikuussa 1878 hänet tuomittiin kymmeneksi vuodeksi pakkotyöhön. Vuodesta 1880 häntä pidettiin eristettynä Harkovan läänin Novoborisoglebskin keskusvankilassa, josta hänet vuonna 1882 siirrettiin Karan pakkotyövankilaan. Vuonna 1884 hänet lähetettiin karkotusvangiksi Verhojanskin piirikuntaan. Verhojanskissa ja Jakutskissa Voinaralski opiskeli jakuutin kieltä, tutki alueen historiaa, taloutta ja kulttuuria, toimi asianajajana, kauppiaana, lääkärinä ja maatilan johtajana. Maaliskuussa 1897 hän sai luvan palata Euroopan-puoleiselle Venäjälle.
Reino Ketola
Reino Olavi Ketola (7. huhtikuuta 1928 Joensuu – 28. helmikuuta 2013 Helsinki) oli suomalainen varatuomari ja korkeimman oikeuden jäsen vuodesta 1982. Hän jäi tehtävästä eläkkeelle vuonna 1993.
Ketola työskenteli maatalalousministeriön asutusasiain osaston ylimääräisenä esittelijänä vuosina 1955–1957, oikeuskanslerinviraston esittelijänä 1957–1960 ja korkeimman oikeuden ylimääräisenä virkamiehenä 1956–1962. Hän oli nuorempi oikeussihteeri 1962–1969 ja vanhempi oikeussihteeri 1969–1976. Vuodesta 1976 hän työskenteli esittelijäneuvoksena ja vuodesta oikeusministeriön lainsäädäntöneuvoksena. Vuosina 1977–1979 hän valmisteli prosessioikeuden alaan kuuluvia säännöksiä.
Korkeimman oikeuden jäseneksi Ketola nimitettiin 1. lokakuuta 1982. Hän toimi vuosina 1986–1988 laintarkastuslautakunnan jäsenenä ja 1988–1994 Suomen tuomariliiton puheenjohtajana.
Maailmankisat 1959
Ensimmäiset Maailmankisat järjestettiin vuonna 1959 Helsingissä 29.–30. kesäkuuta. Kilpailupaikkana oli Olympiastadion. Kansianväliset yleisurheilukilpailut olivat Helsingin Kisa-Veikkojen järjestämät ja päätukijana oli alkuvaiheessa Apu-lehti. Kilpailut järjestettiin miehille. Ensimmäisten kisojen kahtena kilpailupäivänä oli kaikkiaan 46 000 katselijaa.
Kisojen parhaalle urheilijalle jaettava Timo Sarpanevan suunnitteleman kiertopalkinnon sai eteläafrikkalainen Gerhardus Potgieter. Hän sai itselleen palkinnosta 30 cm:n suuruisen pienoisveistoksen näköiskappaleen.
Morris Peterson
Morris Peterson, Jr. (s. 26. elokuuta 1977 Flint) on yhdysvaltalainen koripalloilija, joka edustaa nykyisin New Orleans Hornetsia.
Ura
Peterson pelasi yliopistokoripalloa Michiganin yliopistossa. Viimeisenä kautenaan hän voitti NCAA:n mestaruuden. Peterson osallistui vuoden 2000 varaustilaisuuteen, jossa Toronto Raptors varasi hänet 21. pelaajana. Ensimmäisen NBA-kautensa jälkeen hänet valittiin vuoden tulokastähdistöön. Peterson pelasi Raptorsissa seitsemän kautta ennen siirtymistään New Orleans Hornetsiin vuonna 2007.
Alcohol Anthems
Alcohol Anthems on suomalaisen thrash/groove metal -yhtyeen Mental Care Foundationin ensimmäinen studioalbumi. Se on julkaistu vuonna 2005 levymerkillä Low Frequency Records.
Gutta (arkkitehtuuri)
Gutta (lat., ’pisara’; mon. guttae) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa lieriömäinen tai pisaramainen nappula, joita käytettiin koristeina doorilaista tyyliä edustaneiden rakennusten entablementissa.
Gutta-pisaroita käytettiin sekä mutulusten koristeena korniisin alapinnassa kunkin metoopin ja triglyfin yläpuolella, että reguloiden koristeena kunkin triglyfin alapuolella. Gutat jäljittelivät kiviarkkitehtuurissa alkuperäisten puisten kreikkalaisten temppeleiden rakenteiden vaarnoja eli tappeja, joilla puuosat oli liitetty toisiinsa.
HMS Thisbe (J302)
HMS Thisbe (viirinumerot J302 ja M302) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM337, joka luovutettiin Britannian kuninkaalliselle laivastolle lend lease -sopimuksen nojalla.
Valmistus
Alus tilattiin Yhdysvaltain laivastolle nimellä USS AM337 Torontosta Kanadasta Toronto Ship Building Companyltä, missä köli laskettiin 14. joulukuuta 1942. Alus laskettiin vesille 12. huhtikuuta 1943 ja valmistui 8. kesäkuuta 1944.
Palvelus
Alus romutettiin 1957 Charlestownissa.
Nilfisk
Nilfisk on tanskalainen siivousvälineitä valmistava yritys. Yrityksen pääkonttori on Tanskassa ja sillä on myyntiyhtiöitä 43 maassa ja valmistusta Brasiliassa, Kiinassa, Tanskassa, Unkarissa, Italiassa, Meksikossa ja Yhdysvalloissa. Työntekijöitä on noin 5 000. Nilfisk-Advancen ydinliiketoiminta on teollisuus- ja yrityskäyttöön tarkoitettujen puhdistuslaitteiden sekä ammattikäyttöön tarkoitettujen painepesureiden toimittaminen. Nilfisk-Advance markkinoi myös pölynimureita ja painepesureita kuluttajille. Nilfisk-Advancen tärkeimmät tuotemerkit ovat Advance, Clarke, Nilfisk, Nilfisk-Alto, Nilfisk CFM ja Viper.
Yrityksen perustivat Tanskassa vuonna 1906 Peder Andersen Fisker (1875–1975) ja Hans Marius Nielsen (1870–1954) nimellä Fisker & Nielsen. Alkujaan yritys valmisti sähkömoottoreita tuulettimiin, keittiöhisseihin poriin ja myöhemmin Nimbus-moottoripyörään. Menestys alkoi vuonna 1910 Nilfisk pölynimurin tultua markkinoille. Imuri painoi 17,5 kiloa. Fisker sai keksinnölle patentin ja osti myöhemmin Nielsenin ulos yrityksestä. Pölynimurista tuli suuri menestys ja muut motoroidut tuotteet jäivät vähitellen pois tuotannosta. Vuonna 1954 yritys myi miljoonannen pölynimurinsa.
Vuonna 1989 NKT Holding, Kööpenhaminan pörsissa noteerattu yritys, osti Fisker & Nielsenin. 1994 uudeksi nimeksi tuli Nilfisk A/S ja vuonna 1998 Nilfisk-Advance A/S ja 2015 Nilfisk.
Tammerkosken Nuorkauppakamari
Tammerkosken Nuorkauppakamari ry on Tampereella toimiva nuorten alle 40-vuotiaiden kansainvälinen johtamis­kouluttautumis- ja kehittymisjärjestö. Yhdistyksen tavoitteena on vaikuttaa yhteiskuntaan positiivisesti kehittämällä nuorten aikuisten johtamistaitoja, sosiaalista vastuuta, yrittäjyyttä ja kansainvälisyyttä.
Yhdistys on perustettu vuonna 1981 ja se on yksi Suomen 68 nuor­kauppa­kamarista. Jäsenmäärä koejäsenet, senaattorit ja kunniajäsenet mukaan lukien on noin 160. Tammerkosken Nuorkauppakamari on valtakunnallisen keskusjärjestön, Suomen Nuorkauppakamarit ry:n jäsen. Suomen Nuorkauppakamarit on puolestaan kansainvälisen kattojärjestön, Junior Chamber Internationalin, jäsenjärjestö.
Nuorkauppakamaritoiminta perustuu tekemällä oppimiseen. Säännölliset kuukausi­tapahtumat sekä erilaiset projektit ovat toiminnan runko. Kuukausi­tapahtumat ovat yleensä koulutustilaisuuksia tai tutustumis­käyntejä mielenkiintoisiin kohteisiin.
Vuosittain yhdistys järjestää muun muassa seuraavat tapahtumat/kilpailut:
Tampere Business Meet -verkostoitumistapahtuma, Värityskirja-projektiLiekeissä! -työelämätapahtuma 16-25-vuotiaille nuorille, Joulupuu Tampere-keräys, Vuoden Työnantaja -kilpailu, Vaikuttajaseminaari, Korkean Paikan Leiri (KPL), Supersize, Vuoden Positiivisin Tamperelainen-kilpailu,
Lisäksi Tammerkosken Nuorkauppakamari jakaa yhdessä Tampereen Nuorkauppakamarin kanssa JussinHessu-kulttuuripalkinnon.
Tammerkosken Nuorkauppakamari julkaisi Kohinat-jäsenlehteä 1982-2018
Väkiparta
Väkiparta on suomalainen sukunimi. Väkiparta-nimisiä henkilöitä:
Kiiski-luokan miinanraivaaja
Kiiski-luokka on Suomen merivoimien kuuden raivausveneen muodostama alusluokka, joka on tarkoitettu herätemiinojen raivaukseen ja soveltuu raivaamaan myös kosketusmiinoja. Luokan alukset on rakennettu vuosina 1982–1984 Fiskars Oy:n veneveistämöllä Turussa.
Suunnittelu
Alusten runko on lasikuitua. Alusten voimanlähteenä on kaksi 660 hevosvoiman Cummins NT-380M -dieselmoottoria, jotka pyörittävät kahta akselia. Alukset kykenevät vetämään tyypin F82 raivainta ja kykenevät myös mekaaniseen raivaukseen.